catawba
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Catawba er en folkegruppe i South Carolina, USA, som først ble kjent under navnet issa. Språket representerer en egen gren under makro-sioux språkphylum.
Catawba var lenge dominerende blant de østlige siouxstammene, og inkorporerte en del mindre grupper. De var bofaste jordbrukere og jegere, og var kjent for sitt pottemakeri og sine kurvarbeider.Stammen støttet de hvite kolonistene i krigen mot tuscarora i 1711–1713, og også siden. Folketallet, som er anslått til 5000 i 1600, ble halvert av koppeepidemier i 1738 og 1759, og i 1900 var det bare 100 stammemedlemmer igjen på reservatet. I 2010 var folketallet 3370.Catawaba har utestående krav på store landområder som ble urettmessig fratatt dem. Ellers arbeides det aktivt med å bevare og revitalisere språket og kulturen. Les mer i Store norske leksikon amerikanske urfolk nordamerikanske urfolk USAs historie